google/wiki40b huggingface dataset:
Lagfiskeskarv

Beskrivelse

Lagfiskeskarv er en liten skarveart som måler 60–65 cm, den har svart fjærdrakt med grønnskjær og skjellmønster på oversiden. Kjønnene har lik fjærdrakt, i hekkesesongen viser de uregelmessige, hvite fjærer på hodet og halsen, grønnskjæret slår mer over i bronsefarge. Det lange slanke nebbet er grått, og bein og føtter svarte. Voksne fugler har grønn iris, juvenile brun, ungfugler har mer brunt i fjærdrakten.
Lagfiskeskarver er utbredt fra Malayahalvøya gjennom Indonesia, men ikke Sumatra, videre gjennom Ny-Guinea, inkludert D'Entrecasteaux-øyene, Salomonøyene og over hele Australia. De lever også på Nordøya på New Zealand. Denne arten holder seg alltid ved vann, helst ferskvann, og finnes i innlandet og noen ganger i grunne kystområder. 
Dietten til lagfiskeskarver er hovedsakelig fisk og ferskvannkreps, og de eter en høyere del av fisk enn kortnebbskarv, som eter mer tifotkreps. Lagfiskeskarver er mer sosiale enn andre skarvearter, og kan samles i store flokker som noen ganger flyger i V-formasjoner.
Hekkingen foregår en gang i året, i det sørlige Australia om våren eller høsten, i tropiske regioner skjer det før eller etter monsunen. Reiret er en liten plattform bygget av tørkede greiner og stokker i et tre som står i vann. Reiret er ofte plassert i nærheten av andre vannfugler, slik som andre skarver, hegrer, ibiser eller skeistorker. De legget tre til fem, typisk fire lyseblå ovale egg på 48 x 32 mm. Eggene er dekket med et tynt lag av kalk, noe som gir dem en matthvit utseende. Reiret og eggene blir stadig mer farget med avføring gjennom hekkesesongen.
NM i hopp uten tilløp 1964

NM i hopp uten tilløp 1964 var en del av NM i friidrett 1964.
Mesterskapet ble arrangert i Trondheim 23. februar. Arrangør var Freidig.
Maublancancylistes

Levevis

Larvene lever i død ved.

Utbredelse

Slekten er utbredt i Sentral-Afrika inkludert Kamerun og Gabon.
Norgesmesterskapet i bordtennis

Norgesmesterskapet i bordtennis har blitt arrangert av Norges Bordtennisforbund hvert år siden 1946.
Kongepokalen har blitt utdelt til vinneren i single for menn hvert år siden 1950, og til vinneren i single for kvinner (med noen få unntak) siden 1979.
Coraebus

Utseende

Små til middelsstore (3-12 millimeter), avlange biller, oftest med grønnlig metalliske farger. Kroppsformen er middels bred og nærmest sylindrisk. Dekkvingene har ofte purpuraktige tverrstriper.

Utbredelse

Gruppen finne i Sørøst-Asia og Palearktis. I Europa forekommer det fem arter
Totebo

Totebo er et tettsted i Västervik kommune i Kalmar län i Småland i Sverige. I 2010 hadde tettstedet 239 innbyggere.
Harald zur Hausen

Akademisk løpebane

Harald zur Hausen, som tilhører adelsfamilien zur Hausen, tok sin Abitur ved det gammelspråklige gymnasiet Antonianum i Vechta i 1955. Han studerte medisin ved Rheinische Friedrich-Wilhelms-Universität i Bonn, Universität Hamburg og Heinrich-Heine-Universität i Düsseldorf. I 1960 ble han dr. med. ved universitetet i Düsseldorf. Han jobbet deretter to år som medisinsk assistent og tre år som vitenskapelig assistent ved Institut für medizinische Mikrobiologie ved universitetet i Düsseldorf. Deretter arbeidet han i drøye tre år ved viruslaboratoriet ved Children's Hospital of Philadelphia i Philadelphia i USA, en av verdens eldste barneklinikker. Videre var han førsteamanuensis (Assistant Professor) ved University of Pennsylvania. I 1969 habiliterte han seg ved Julius-Maximilians-Universität Würzburg, hvor han arbeidet ved instituttet for virologi.
I 1972 ble han utnevnt til professor i klinisk virologi ved Friedrich-Alexander-Universität Erlangen-Nürnberg, og i 1977 ble han utnevnt til professor i virologi og hygiene ved Albert-Ludwigs-Universität i Freiburg.
Fra 1983 til 2003 var Harald zur Hausen styreformann for Deutsches Krebsforschungszentrum i Heidelberg.
Han er også sjefredaktør for International Journal of Cancer.
I 2008 ble han tildelt Nobelprisen i fysiologi eller medisin for sin oppdagelse av viruset humant papilloma, som kan føre til livmorhalskreft. Han delte prisen med de franske forskerne Françoise Barré-Sinoussi og Luc Montagnier, slik at han fikk 1/2 av prisen mens Barré-Sinoussi og Montagnier fikk 1/4 hver.
Harald zur Hausen har tidligere fått en rekke priser, og er æresdoktor ved universitetene i Chicago, Umeå, Praha, Salford, Helsingfors og Erlangen-Nürnberg. I 2010 ble han utnevnt til medlem av Den bayerske Maximiliansorden for vitenskap og kunst.
La Casilla

Historie

Byen ble grunnlagt i 5. januar 1995.

Transport

Ruta 23 Francisco Espínola forbinder La Casilla med  San José i sør.
Middelverdisetningen

Middelverdisetningen er et resultat av Rolles teorem, og et svært anvendelig redskap fra kalkulus. Setningen danner også grunnlaget for mye av den videre kalkulusregningen.

Formell presisering

Anta at en funksjon  er kontinuerlig på det lukkede intervallet  og den er deriverbar i det åpne intervallet . Da finnes det en  slik at

Nytteverdi

Dette resultatet er svært nyttig fordi det kobler en funksjons deriverte sammen med funksjonen uten at man behøver å bruke grenseverdier eller generelle derivasjonsregler. Det er spesielt nyttig i drøftingen av funksjoner der lite informasjon er kjent, spesielt der funksjonsuttrykket ikke er gitt eller ikke eksisterer.
MS «Måløy»

MS «Måløy» var et skip, bygget som «Nordfjell» i 1969. Fra 1994 til 2000 var det eid av Fylkesbaatane i Sogn og Fjordane. Skipet sank i 2003.
Rhinacosmus

Utbredelse

Artene lever i Sørøst-Asia.
Urasomus

Utbredelse

Arten er endemisk for Madagaskar.
Catalanotoxotus

Utseende

Middelsstore (ca. 10-15 millimeter), noe brede, brunlige trebukker. Antennene er tynne og noe kortere enn kroppen. Hodet er fremstrakt, med ganske små fasettøyne. Pronotum er avrundet sekskantet, bredere enn langt. Dekkvingene er jevnbrede. Beina er nokså lange og kraftige.

Utbredelse

Artene er endemiske for Madagaskar.
Navnedager i Tsjekkia

I Tsjekkia, er hver dag i året knyttet til et fornavn og folk med disse navnene feirer navnedagen (tsjekkisk: svátek eller mer formelt jmeniny) på de respektive datoene.
Tidligere fikk ikke foreldre lov til å velge navn på barna sine fritt. Dette er endret, men det er fortsatt vanlig å velge navn fra navnedagen. Den opprinnelige listen var den romersk-katolske helgenkalenderen, men mange endringer har blitt innført for å reflektere moderne bruk av navnene.
For folk i Tsjekkia er navnedagen er vanligvis mindre viktig enn fødselsdagen, men navnedagen feires allikevel ofte med venner og kolleger, og får på denne måten større viktighet.
James Gadsden

Bakgrunn

James Gadsden var barnebarn av Christopher Gadsden, en prominent deltager i dem amerikanske uavhengighetsbevegelse. I 1806 tok han bachelorgraden ved Yale i Connecticut.

Karriere

I den britisk-amerikanske krig tjenestegjorde han som offiser i US Army under general Andrew Jackson og var i 1818 ansvarlig for nybyggingen av et tidligere britisk fort i Florida, som Jackson så kalte Fort Gadsden. Gadsden hjalp også med å anlegge Fort Brooke sammen med George Mercer Brooke på det sted der byen Tampa nå ligger.
Gadsden bestemte seg så for å tre ut av det militære, og han slo seg ned som «planter» i Florida. Han tjenestegjorde også i Florida Territorial Legislature. I 1823 fikk Gadsden i oppdrag av regjeringen på deportere indianerstammen seminolene på Trail of Tears til reservater i vest i det som senere ble staten Oklahoma. 
Fra 1840 til 1850 var han president for South Carolina Canal and Rail Road Company og engasjerte seg for en sørlig transkontinentalrute.
Det kjøpte området skulle senere få Arizonas nest største by, Tucson, som en gang hadde vært en spansk presidioby, og de mindre byene og småstedene Casa Grande, Yuma, Lordsburg, Deming og New Mexicos nest største bymessige område med Las Cruces i Mesilla Valley, og kjøpet definerte at området nord for Gila River skulle betraktes som amerikansk, med storbyområdet som omfatter Phoenix, Scottsdale, Mesa, Glendale og Tempe. Det meste av området sør for Phoenix der man tentativt ville legge den transkontinentale jernbanelinjen, var ørkenland som ikke var egnet for særlig meget bebyggelse. Resten alt av dette føderalt eide land ble etterhvert omgjort til et stort indianerreservat, og et skytefelt og testområde for U.S. Air Force, og med Organ Pipe Cactus National Monument, Cabeza Prieta National Wildlife Refuge, Coronado National Forest, Sonoran Desert National Monument, Ironwood Forest National Monument, Saguaro National Park og Fort Huachuca Military Reservation under U.S. Army.
I 1853 fikk han som sendemann i oppdrag å kjøpe land fra Mexico (Gadsden-kjøpet) for å få sikret områder som denne jernbanen ville kunne føres gjennom.
Fylket Gadsden County i Florida og byen Gadsden i Alabama og Gadsden i Arizona er alle oppkalt etter ham.
Mit navn er Petter Dass

Mit navn er Petter Dass er et musikkalbum med Kari og Ola Bremnes, først utgitt i 1984 under tittelen Mit navn er Petter Dass – som boer ved Verdens Ende.
Zoropsidae

Utseende

Middelsstore, nokså langbeinte, brune edderkopper som kan minne om familien Zoridae, eller også om ulveedderkopper (Lycosidae). De åtte øynene er plassert på to tverr-rader. I den fremste raden er de to ytre øynene forstørrede, i den bakre raden de to midterste som også er plassert litt foran de to ytre øynene.

Levevis

Lite er kjent om biologien til denne familien, som er regnet som sjeldne edderkopper. De er trolig aktive jegere som ikke spinner fangstnett.
I Mellom-Europa, der de først har dukket opp de siste årene, lever de stort sett bare innendørs, lenger sør kan de gjerne finnes under steiner.

Utbredelse

De fleste artene lever i Sør-Afrika og Australia, men i tillegg finnes de spredt på den nordlige halvkulen. Familien er utbredt i Palearktis, i Sørøst-Asia og på New Zealand, i tillegg har én art blitt innført til USA.
Rüppells rev

Beskrivelse

Rüppells rev tilhører de minste revene og har et typisk ørkenrevlignende uttrykk som kan minne om fennek, men den mangler mørke markeringer på baksiden av ørene. Hodet har mindre dvergpreg enn hos fennek, men ligner. Den har svært store ører, som effektivt kvitter seg med overskuddsvarme. Pelsen er beige til sandfarget, men kan variere i utbredelsesområdet. Bakkroppen og ryggen har en tendens til å blir mer grålig i fargen. Snuteryggen og det ytre partiet på snuten er lysere beige, nærmest hvitt. Underkroppen er generelt lysere enn overkroppen.
Rüppells rev veier normalt 1,1–2,3 kg. Kroppen er ca. 34,5–56 cm lang, inkludert hodet. Halen måler vanligvis ca. 22–39 cm.

Utbredelse og habitat

Rüppells rev finnes i store deler av Nord-Afrika, Midtøsten og i vestlige deler av Asia. Utbredelsen strekker seg fra Marokko og Mauritania ved atlanterhavskysten i vest, til Egypt, Sudan og Eritrea øst i Afrika, gjennom store deler av Midtøsten, inkludert Den arabiske halvøy, via Irak og Iran til det sørlige Afghanistan og Pakistan.
Det typiske habitatet inkluderer sandørken, steinørken, semiørken og andre tørre områder, der det vokser sparsomt med vegetasjon og hvor nedbøren typisk er 100–150 mm årlig (maksimalt 240 mm). Dette inkluderer også noen spesielt tørre kyststrøk.
Arten finnes i følgende land: Afghanistan, Algerie, Djibouti, Egypt, Eritrea, Etiopia, De forente arabiske emirater, Iran, Irak, Israel, Jemen, Jordan, Libya, Mali, Mauritania, Marokko, Niger, Oman, Pakistan, Saudi-Arabia, Somalia, Sudan, Syria, Tsjad, Tunisia og Vest-Sahara.

Atferd, reproduksjon og matvaner

Atferden til Rüppells rev er lite kjent. Den er sosial og lever trolig i små familiegrupper som kan består av 2–15 dyr. De jakter imidlertid alene. Den er mest aktiv i grålysningen og skumringen, men regnes som nattaktiv. Aktive dyr er imidlertid også rapportert på dagtid om vinteren.
Paringstiden (som kan variere noe etter området) er normalt i desember–februar, en tid som vanligvis inkluderer det første regnet etter sommeren. Hiet er vanligvis plassert under blokker med stein eller det blir gravd ut under ei rot, busk eller lignende. Tispene går drektige i syv–åtte uker, hvoretter de føder et kull som består av to–tre valper. Valpene er helt avhengige av foreldrene i den første tiden. De når kjønnsmoden alder etter ni–ti måneder.
Rüppells rev er altetende, men dietten består for det meste av virvelløse dyr, men også gnagere, firfisler, slanger, fugler, biller og frukt. Det er dessuten kjent at de eter kadaver og rester etter mennesker.
Geir Riise

Utdannelse

Han er utdannet cand.med. ved Universitetet i Tromsø (1978-84) og kandidat i helseadministrasjon ved Universitetet i Oslo (1994-95).

Yrkeserfaring

Riise har vært ansatt som bedriftslege i Statoil Norge AS, HMS-sjef i Statoil Marketing og sjefslege i Statoil-konsernet. Riise var tilknyttet Statoil i perioden 1988-1998. Medisinsk fagsjef, sjefslege og avdelingsdirektør i NHO i perioden 1998-2004. Direktør for Hjelp24 bedriftshelsetjeneste 2004-06 og HMS-direktør i Posten 2006-2009. Fra 2009 har han vært ansatt som generalsekretær i Den norske legeforening.

Verv

Rise hadde på 70- og 80-tallet flere verv i Høyre. Han var formann i Hedmark Unge Høyre og sentralstyremedlem i Unge Høyres Landsforbund og Høyre. Han har hatt mange verv knyttet til avholdsarbeid. Blant annet har han vært formann i Motorførernes Avholdsforbunds Ungdomsforbund, ordfører i representantskapet i Statens Edruskapsdirektorat, formann i Avholdsfolkets landsråd og styreleder/nestleder i AKAN. Han har også vært medlem av Regjeringens ekspertutvalg for alkoholspørsmål. Av andre verv kan nevnes styremedlem i Skattebetalerforeningen, nestleder i Statens Ungdomsråd, formann for PILs (Prosessindustriens) arbeidsmedisinske utvalg og leder av Nasjonalt Råd for Tobakksforebygging.

Artikler

Riise har skrevet artikler om rusproblemer, sykmeldingsrutiner, ventetidsgarantien, prioritering av helseressurser, inneklima, psykososialt arbeidsmiljø, trafikksikkerhet og atferd, bedriftsutvikling og arbeidsmiljø mm. Han var en av redaktørene for Legeforeningens bok om Alkohol og helse, utgitt på Universitetsforlaget i 1995. Han var også medredaktør for skriftserien om rusproblemer i Tidsskrift for Den norske legeforening. Riise har også skrevet artikler i Horisont om velferdsstatens utfordringer i forhold til arbeid og trygd.

Annet

Riise har vært mye benyttet som foreleser innen ulike tema med tilknytning til forebyggende helsearbeid, HMS-arbeid, bedriftsintern attføring, endringsprosesser og ledelse, sykefraværsspørsmål mm. Han har også deltatt i internasjonale sammenhenger med tilknytning til ILO.

Familie og privatliv

Riise bor i Oslo, er gift og har tre barn.
Framheim

Framheim var navnet på polfareren Roald Amundsens base i Antarktis som han brukte som utgangspunkt for sin ferd til Sydpolen under Fram-ekspedisjonen 1910–1913. Stedet var oppkalt etter polarskuta «Fram».
Basen ble opprettet i en naturlig isbukt i Rossbarrieren kjent som Hvalbukta.
Hytten ble bygget og satt opp utenfor Amundsen sitt hjem i Norge og ble siden demontert før den ble fraktet til Antarktis. Mens hytten ble konstruert og stod i Norge fremholdt Amundsen at den skulle brukes til observasjoner, en forklaring som passet fint med at han ønsket at det utad skulle fremstå som om han planla en ekspedisjon til Nordpolen. For en med kjennskap til polekspedisjoner var det likevel innlysende at hytten skulle brukes som bopel, hytten var derfor en av få ting som kunne avsløre at Amundsen egentlig planla å reise til Sydpolen.
I løpet av vinteren før Amundsen startet selve ekspedisjonen mot Sydpolen, ble det laget en rekke haller og tunneler, som forbandt disse med hytten, i snøen som ble brukt til å utbedre utstyret til ekspedisjonen. Det var i tillegg 14 store telt som ble brukt til lager og ly for hundene og en liten meteorologisk stasjon.
Den delen av isbreen som Amundsen satte opp Framheim på, brakk løs i 2000 og fløt ut på havet.
Masquerade (album)

Masquerade er debutalbumet til den svenske artisten Eric Saade i hans solokarriere. Den ble utgitt i mai 2010, med blant annet gjennombruddssangen «Manboy», som han deltok med i Melodifestivalen 2010. Albumet fikk sitt navn fra sporet «Masquerade». Sommeren 2010 sang Eric Saade sangene fra albumet på turnéen, Masquerade Tour. Eric Saade og Fredrik Kempe er to av låtskriverne som har bidratt til albumet.
Havnar Ungmannafelag

Havnar Ungmannafelag var et ungdomslag i Tórshavn på Færøyene.
Nyholm Debess fra Tórshavn hadde blitt inspirert av den norske ungdomslagsbevegelsen under sitt opphold i Bergen mellom 1898 og 1904. Havnar Ungmannafelag ble stiftet på et møte i bedehuset i Tinghúsvegur i Tórshavn i november 1906 etter innbydelse fra Nyholm Debess, Petur Alberg og Mads Andrias Winther. Før jul i 1907 kom Hans A. Djurhuus hjem til Færøyene fra Danmark, og tok over for Winther som den førende skikkelsen i laget. Laget holdt møte hver onsdagskveld med foredrag, diskusjoner, sang og høytlesning.
Havnar Ungmannafelag hadde et håndskrevet medlemsblad, Baldursbrá, som ble utgitt fra desember 1906 til mars 1912. Til sammen ble det skrevet 104 blad, eller om lag 2 000 sider i A4-størrelse. En samling av bladet finnes ved Færøyenes nasjonalbibliotek, men de 16 første utgavene har gått tapt.
Christkind

Christkind eller Christkindl eller Christkondel (tysk: Kristusbarnet) er tradisjonelt den som deler ut julegavene i Østerrike, Tsjekkia, Kroatia, deler av Tyskland, Arcace i Frankrike, Italia, Liechtenstein, Portugal, Sveits, Slovakia, Ungarn, Frankrike, deler av spansktalende Latinamerika, samt deler av Brasil og i Acadiaregionen i Louisiana i USA. I Italia taler man om Gesù Bambino og i Portugal Menino Jesus (italiensk henholdsvis portugisisk for Jesusbarnet), og i Ungarn Jézuska (ungarsk for Lille Jesus), i Slovakia Ježiško (Lille Jesus) og i Tjekkiea Ježíšek (Lille Jesus).
Da Martin Luther gjennomførte den protestantiske reformasjonen forsøkte man å redusere helgenerst og denne sammenheng den hellige Nikolaus' betydning, og mange protestanter gikk da over fra Nikolaus til  Christkind eller Christkindel som gaveutdeler, og dato ble omlagt fra 6. desember til juleaften. 
Christkind er velkjent blant tyske barn, men har ganske få likheter med Jesusbarnet i Betlehem.  
Christkindtradisjonen ble også tatt i bruk av katolikker i løpet av 1800-tallet, - samtidig som Christkind ble erstattet av mer eller mindre sekulære versjoner av Sankt Nikolaus/julenissen hos protestantene, men under bibeholdelse av juleaften eller julenatt som gavedag.
Yuika Sugasawa

Landslaget

Yuika Sugasawa spilte 45 landskamper for Japans kvinnelandslag. Hun ble tatt ut i Japans tropp til VM i fotball 2015.
Kerboga

Kerboga (arabisk: كربغا, tyrkisk: Kürboğa) var atabeg i Mosul under det første korstog og kjent som soldat .
Han var en tyrker som hadde suksess på grunn av sitt militære talent. Da han hørte om at korsfarerne hadde beleiret Antiokia i 1098, samlet han sine styrker og marsjerte for å unnsette byen. Han ankom rundt 5.-9. juni, og korsfarerne hadde hatt kontroll over byen siden 3. juni. De var ikke i stand til å skaffe seg forsyninger før Kerboga ankom og beleiret korsfarerne inne i byen.
I løpet av beleiringen ble Peter Eremitten sendt som utsending til Kerboga av de kristne prinsene i byen for å forhandle. Kerboga var antagelig sikker på sin stilling og inngikk ingen avtale.
Inne i byen hevdet Peter Bartolomeus i løpet av beleiringen å ha oppdaget den hellige lanse gjennom et syn. Denne oppdagelsen gav den kristne hæren fornyet styrke. Samtidig brøt det ut uenigheter og krangler i atabegens hær. 28. juni bestemte, Bohemond, lederen for den kristne hæren seg for å angripe, og Kerboga ble overrasket fordi hans informasjoner fortalte om en svak, uorganisert hær. I stedet stod han overfor en motivert og enhetlig hær, mens hans egen hær var splittet. Han måtte trekke seg tilbake og dro tilbake til Mosul som en knust mann.
Storehogen

Storehogen er en sender for fjernsyn og radio i Sogndal. i Sogn og Fjordane som ble byget i 1959. Stasjonen fikk da et 42 meter høyt antennetårn. FM ble satt i drift på stasjonen i 1959, og fjernsyn i 1965. Manuell mobiltelefon ble installert på Storehogen i 1972 for å dekke storparten av indre Sogn. Stasjonen fikk påbyget et nytt tårn i 1988 på 109 meter. Da det nye digitalnettet for fjernsyn ble satt i drift høsten 2007, ble en av stasjonane plassert på Storehogen.
M0n0wall

m0n0wall er en brannmur som er basert på FreeBSD. Programvaren kan kjøres fra Compact Flash kort, CD-ROM og harddisk. Det kan kjøres på en rekke systemer bl.a. Netgate, Logic Supply og vanlige PC-er. PC versjonen kan startes fra en Live CD og en diskett for lagring av innstillinger eller installeres på harddisk.
«Sjtandart» (1999)

Sjtandart, også kalt Russkij Sjtandart (norsk: Den russiske fane), er en russisk, tremasters seilende fregatt og skoleskip hjemmehørende i St. Petersburg. Seilskipet er en tro kopi av den opprinnelige skuta bygd i Olonets sommeren 1703, som var det første marineskipet Peter den store lot bygge for den keiserlige russiske marinen. Peter den store var selv skipets første kaptein, og mannskapene ble rekruttert fra Sverige, Norge, Skottland, Danmark, Nederland og andre av tidens sjøfartsnasjoner. Dagens tro kopi ble fullført i 1999 og deltar i regattaer, tilbyr turer for bedrifter og privatpersoner, og fungerer som opplæringsskip for ungdom. Vinteren 2009–2010 lå skipet i opplag på Oslo havn.
Stilmessig er skipet en blanding av engelsk og hollandsk byggeskikk fra denne tiden. Bunnen er relativt flat og riggingen er høy, etter engelsk mønster. Skipets lengde er 34,5 meter, største bredde 6,9 meter, og dypgående inntil 3,3 meter. Høyden ved hovedmasta er 33 meter. Vekten (displacement) er 220 tonn, og skipet er gjenskapt i autentiske trematerialer med håndlagde detaljer som nagler, seil, osv. Opprinnelig mannskap var 120 i 1703, men idag er mannskapet kun 40. Opprinnelig hadde skipet 24 kanoner, men dette ble økt til 28 fra 1710. I 1727 ble det klart at skipet var uopprettelig skadet, og et forsøk på å reparere skuta ble oppgitt. Den moderne rekonstruksjonen tok 5 år.
Skipet har problemer med russisk byråkrati, og har seilt rundt i eksil i de siste årene. Den har flere ganger gjestet Norge, og har også overvintret i Oslofjorden.
Marlon de Souza Lopes

Karriere

Han har spilt for Kawasaki Frontale fra Japan.
Sport i Kristiansund

Kristiansund har flere klubber og foreninger innenfor idretten, sentralt står Idrettslaget Braatt fra 1916. Klubben er en av norges fremste innen bryting sendte blant annet Karl Pedersen og brødrene Arne og Robert Gaupseth til Sommer-OL i mellomkrigstiden. og . Kristiansund har også en lang tradisjon for svømming med flere rene svømmeklubber og svømmeaktiviteter i idrettslag som driver organisert svømming i Atlanterhavsbadet.
Den  lokale fotbalklubben Clausenengen Fotballklubb har fosteret flere talenter som Ole Gunnar Solskjær, Arild Stavrum og Øyvind Leonhardsen som senere har havnet i utlandet.
Kommunen har ellers en rekke idrettsarenaer og breddeidrettsklubber.
AFC Show

Historie

Mellom 2009 og 2011 spilte laget i 2. divisjon, men fra 2012 har laget vært i 1. divisjon. I deres første år i 1. divisjon endte laget på en 3.-plass i serien og tok seg med det til sluttspillets semifinale, hvor de tapte for Kristiansand Gladiators. I 2010 og 2011 vant AFC Show 2. divisjon.

Meritter

1.-plass, 2. divisjon: 2010, 2011
Bleia-Storebotnen landskapsvernområde

Bleia-Storebotnen landskapsvernområde ligger Aurland og Lærdal kommuner i Sogn og Fjordane fylke. Landskapsvernområdet ble opprettet i 2004 og har et areal på 66 km². Området er vernet for å ta vare på natur- og kulturlandskapet fra fjord til fjell. Områdets naturverdier er knyttet til kvartærgeologi, botanikk og fauna. Landskapet er ble formet i siste istid. Berggrunnen er preget av anortositt. En finner også områder med en mer kalkholdig, fyllittisk grunn som er botanisk rikere. En viktig del av landskapets karakter er det gamle slettelandet og fjordlandskapet med en variert vegetasjon og fauna med villrein. Den urskogspregete furuskogen i Nordheimsdalen naturreservat går over i Bleiaområdet. Verneområdet inneholder mange kulturminner knyttet til både jakt, fangst og stølsdrift. I utkanten av landskapsvernområdet ligger stølen i Nordheimsdalen. I området finner man også mange og mange dyregraver. Verneområdet blir forvaltet av Nærøyfjorden verneområdestyre. Området ble oppført på Unescos verdensarvliste som del av Vestnorsk fjordlandskap i 2005.